钦定古今图书集成/明伦汇编/官常典/第494卷 > 荔非元礼
## 钦定古今图书集成/明伦汇编/官常典/第494卷 > 荔非元礼

按《唐书》本传：“元礼起裨将，累兼御史中丞，光弼守河
阳。周挚攻北城，光弼方壁中潬，摰闻，并兵从光弼。光
弼使元礼守羊马城，植小旗，城东北隅望摰军。挚恃
众直逼城，以车千乘载木鹅橦车，麾兵填堑，八道并
进。光弼谕元礼曰：‘中丞视贼过，兵不顾，何也’？报曰：‘公
欲守邪？战欤’？光弼曰：‘战’”曰“方战，贼为我实，壍，复何怪？”
光弼曰：“吾虑不及此，公勉之。”元礼遂出战，摰军小却。
元礼以敌坚未可以驰还军示弱，怠其意。光弼怒，使
召元礼，欲按军法。答曰：“方战不及往，请破贼以见。”因
休栅中良久，顾麾下曰：“向公来召，殆欲斩我。斗死有
名，无庸受戮。”乃下马持刀，瞋目直前，锐士堵而进，左
右奋击，一当数人，斩贼数百首，摰遁去。以功累迁骠
骑大将军、怀州刺史，知镇西、北庭行营节度使。上元
二年，光弼进收洛阳，军败，元礼徙军翼成，为麾下所
害。